Når en kald luftmasse rykker fram mot en varm luftmasse, vil den kalde luften presse seg under den varme luften, og varmluften begynner å stige. Grenseflaten mellom disse to luftmassene kalles en kaldfront. Grenseflaten i forbindelse med kaldfronter er som regel brattere enn grenseflatene i varmfronter. Skyene som blir dannet på grunn av den stigende luftbevegelsen er cumulus eller cumulonimbus. Disse kan føre til kraftige regnbyger, tordenvær, turbulens og ising.